ບັນດາຜູ້ເຂົ້າຮ່ວມກອງປະຊຸມລະດັບຊາດກະກຽມໃຫ້ແກ່ເວທີປາໄສ
ແຮງງານອົບພະຍົບອາຊຽນ AFML ຄັ້ງທີ 9
ຕອນເຊົ້າວັນທີ 9/9, ຢູ່ຮ່າໂນ້ຍ, ກະຊວງແຮງງານ-ທະຫານເສຍອົງຄະ ແລະ ສັງຄົມຫວຽດນາມໄດ້ສົມທົບກັບອົງການແຮງງານສາກົນ ILO ຈັດກອງປະຊຸມລະດັບຊາດກະກຽມໃຫ້ແກ່ເວທີປາໄສແຮງງານອົບພະຍົບອາຊຽນ AFML ຄັ້ງທີ 9. ເວທີປາໄສ AFMLແມ່ນການເຄື່ອນໄຫວປະຈຳປີໃນຂອບເຂດການເຄື່ອນໄຫວຂອງຄະນະກຳມະການອາຊຽນ ປະຕິບັດຖະແຫຼງການຂອງບັນດາການນຳອາຊຽນກ່ຽວກັບການປົກປ້ອງ, ຊຸກຍູ້ສິດທິຂອງຄົນງານອົບພະຍົບ. ເວທີປາໄສແຮງງານອົບພະຍົບອາຊຽນ AFML ຄັ້ງທີ 9 ປີນີ້ຈະຖືກຈັດຂຶ້ນຢູ່ນະຄອນຫຼວງວຽງຈັນໃນຕົ້ນເດືອນ 11 ທີ່ຈະມາເຖິງຊຶ່ງຈະເລັ່ງໃສ່ປຶກສາຫາລືກ່ຽວກັບສະພາບການນູນຊ່ວຍສັງຄົມໃຫ້ແກ່ແຮງງານອົບພະຍົບອາຊຽນ, ມຸ່ງໄປສູ່ລັກສະນະເຄື່ອນທີ່ຂອງການປະກັນສັງຄົມໃຫ້ແກ່ແຮງງານອົບພະຍົບ.
(ແຫຼ່ງຄັດຈາກ VOV)